Kaali meteoriidikraatrid (Reinwald, 1937), kõik 9 paiknevad Saaremaal Kaarma vallas umbes 1 km2 suurusel alal ja on esimesteks tõestamist leidnud meteoriidkraatriteks Eestis ning Euroopas, kuid kahjuks alles seitsmendaks maailmas.  Peakraatri läbimõõt on 110 m ja sügavus 22 m. Väiksemate kõrvalkraatrite läbimõõt on 12 - 40 m ja nende sügavus 1 - 4 m. Erinevate autorite ja  erinevate meetoditega on sündmuse vanuseks saadud: Aaloe jt(1963) maetud söe 14C analüüs - 2660 +200; Aloe jt (1975) maetud söe 14C dateering - 2800+100; Saarse jt (1990) peakraatri põhjasetete üheaegne õietolmu ja 14C üheaegne analüüs - 3500…4000 a.; Raukas jt (1995) Piila soos (umbes 10 km kraatrist loodes) oletatavat meteoriitset ainest sisaldava turbakihi õietolmu ja 14C üheaegne analüüs - 7500 a; Rasmusen jt (2000) - Piila soos Ir rikastunud turbakihi õietolmu ja 14C üheaegne analüüs - 2400 a. Kõige  tõenäosemaks peab autor Saarse jt (1990) poolt väljapakutut, aga teistel juhtudel, milledest võetud proovidel puudub otsene side kraatriga, tuleb ilmselt enne selgeks teha selle seos (või selle puudumine) uuritava Kaali kraatriga.